મૈત્રેયે જવાબમાં એક પ્રસંગનું વર્ણન કરતાં કહ્યું કે પૂર્વે પ્રજાપતિઓના યજ્ઞમાં મહર્ષિઓ, દેવગણો અને મુનિઓ મળ્યા હતા. ત્યાં સૂર્ય સમાન તેજસ્વી દક્ષનું આગમન થયું. બ્રહ્મા અને શિવ સિવાય સહુએ ઉભા થઈ તેનો સત્કાર કર્યો. દક્ષે બ્રહ્માને નમી આસન લીધું પણ શિવે ઉભા થઈ તેનું સ્વાગત ન કર્યું એ તેનાથી સહન ન થયું. તેણે સભાસદોને કહ્યું કે પોતે અજ્ઞાનથી કે અદેખાઈથી નહીં પણ સત્પુરુષોના આચરણ વિશે કહેવા માંગે છે.